Document ID: 32006R1446

32006R1446
L 271/25
SLUŽBENI LIST EUROPSKE UNIJE
29.09.2006.
UREDBA KOMISIJE (EZ) br. 1446/2006
od 29. rujna 2006.
o izdavanju odobrenja za Enterococcus faecium (Biomin IMB52) kao dodatka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
budući da:
(1)
Uredbom (EZ) br. 1831/2003 predviđa se izdavanje odobrenja za dodatke za uporabu u prehrani životinja te razlozi i postupci za izdavanje takvih odobrenja.
(2)
U skladu s člankom 7. Uredbe (EZ) br. 1831/2003, podnesen je zahtjev za odobrenje pripravka iz Priloga. Tom su zahtjevu priloženi podaci i dokumenti u skladu s člankom 7. stavkom 3. te Uredbe.
(3)
Zahtjev se odnosi na odobrenje pripravka Enterococcus faecium (Biomin IMB52) kao dodatka hrani za tovne piliće koji se svrstava u kategoriju dodataka „zootehnički dodaci”.
(4)
Metoda analize uvrštena u zahtjev za odobrenje u skladu s člankom 7. stavkom 3. točkom (c) Uredbe (EZ) br. 1831/2003 odnosi se na određivanje djelatne tvari dodatka hrani za životinje. Metoda analize iz Priloga ovoj Uredbi se stoga ne smije protumačiti kao metoda analize Zajednice u smislu članka 11. Uredbe (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode kako bi se provjerila sukladnost sa zakonima o hrani i hrani za životinje te pravilima o zdravstvenoj zaštiti i dobrobiti životinja (2).
(5)
Uporaba pripravka Enterococcus faecium DSM 3530 odobrena je za telad do šest mjeseci starosti Uredbom Komisije (EZ) br. 418/2001 od 1. ožujka 2001. o izdavanju odobrenja za nove dodatke i uporabe dodataka u hrani za životinje (3). Podneseni su novi podaci u prilog zahtjeva za izdavanjem odobrenja za tovne piliće. U svojoj je ocjeni Europska agencija za sigurnost hrane (Agencija) zaključila kako je sigurnost ovog dodatka za potrošača, korisnika i okoliš već utvrđena te kako se ona neće promijeniti uslijed nove predložene uporabe. Također je zaključila kako uporaba pripravka nema štetni učinak na ovu dodatnu kategoriju životinja te kako uporaba toga pripravka može unaprijediti zootehničke parametre kod tovnih pilića. Agencija ne smatra da postoji potreba za posebnim zahtjevima za nadzor nakon stavljanja pripravka na tržište. U svojem mišljenju Agencija preporučuje provedbu odgovarajućih mjera za sigurnost korisnika. Tim se mišljenjem također potvrđuje izvješće o metodi analize dodatka hrani za životinje Referentnog laboratorija Zajednice, osnovanog Uredbom (EZ) br. 1831/2003. Ocjenom je toga pripravka utvrđeno da su uvjeti za odobrenje iz članka 5. Uredbe (EZ) br. 1831/2003 ispunjeni. Stoga treba odobriti uporabu toga pripravka, kako je utvrđeno u Prilogu ovoj Uredbie.
(6)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori crijevne flore”,odobrava se za uporabu kao dodatak hrani za životinje sukladno uvjetima koji su utvrđeni u tom Prilogu.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. rujna 2006.

Labels: 0
3
17
6